  Туспуктэм: Григорий Фомин Анжелика Тихонова корреспондент 0+ 2-4 куарусёнэ Ижкарысь Шор карлудын 10-тӥзэ «Читай, Ижевск!» книга фестиваль ортчоз. Туэ ужрадлэн мереткылэз «В лучших традициях!» луоз. Со сярысь кар администрацилэн пресс-службаез ивортӥз. Фестиваль улсын трос пӧртэм выль книгаосын тодматскыны, со сяна, писательёсын, кылбурчиосын, книга поттӥсьёсын, кылосбурчиосын, иллюстраторъёсын, книга блогеръёсын, лыдӟисьёсын но библиотекарьёсын пумиськыны луоз. Пусъём, 2013-тӥ арысен «Читай, Ижевск!» книга фестивале 50-лэсь трос гожъяськисьёс вуылӥзы ини. Лыдӟисьёс понна 500-лэсь ятыр мастер-классъёс, адӟытонъёс, презентациос ортчизы. Ӵектос Россилэн азьмуртэзлэн лулчеберет кичӧлтонъёсъя фондэзлэн юрттэмезлы луыса радъяське. Тодэ вайытом, кылем арын фестиваль тодослы но адямилэн инсьӧры лобемезлы сӥземын вал. Тегъёс: Удмуртия Ижкар книгаос фестиваль Мерлык  